EkBass/fiwiki-20250220-pages-articles huggingface dataset:
Ardem Patapoutian

Ardem Patapoutian (, s. 1967 Beirut, Libanon) on armenialaista alkuperää oleva amerikanlibanonilainen molekyylibiologi ja neurotieteilijä. Hän on tutkijana Scripps Researchissa La Jollassa, Kaliforniassa. Ardem Patapoutian opiskeli Beirutin amerikkalaisessa yliopistossa ennen kuin muutti Yhdysvaltoihin vuonna 1986. Hän valmistui vuonna 1990 biologian kandidaatiksi Kalifornian yliopistosta Los Angelesista ja väitteli biologian tohtoriksi Kalifornian teknillisestä instituutista vuonna 1996. Hän sai Kavlin neurotieteen palkinnon 2020. Hänelle myönnettiin lääketieteen Nobel-palkinto vuonna 2021 yhdessä David Juliusin kanssa.DW: David Julius ja Ardem Patapoutian win 2021 Nobel Prize in Medicine ==Lähteet== Luokka:Nobelin fysiologian tai lääketieteen palkinnon saajat Luokka:Yhdysvaltalaiset neurotieteilijät Luokka:Yhdysvaltalaiset molekyylibiologit Luokka:Libanonilaiset tieteilijät Luokka:Amerikanarmenialaiset Luokka:Amerikanlibanonilaiset Luokka:Vuonna 1967 syntyneet Luokka:Elävät henkilöt
Tuomo Peltola

Tuomo Peltola (24. elokuuta 1945 Lieto – 18. elokuuta 2021 Lieto) oli suomalainen suunnistaja. Peltola sijoittui vuoden 1972 MM-kilpailuissa henkilökohtaisessa kilpailussa 15:nneksi. Hän oli Liedon Parman joukkueessa voittamassa Jukolan viestiä vuosina 1969, 1972 ja 1974 sekä Tiomila-viestiä vuonna 1982. Hän voitti henkilökohtaisen Suomen-mestaruuden pitkällä matkalla vuonna 1972. Peltola kirjoitti kirjan Insinöörivaellus, Haltille ja takaisin, josta tehtiin tv-elokuva Vaeltajat. Hän kirjoitti myös vielä julkaisematonta elämäkertakirjaa suunnistaja Erkki Kohvakasta. Peltola toimi Suomen Suunnistusliiton liittohallituksessa ja maajoukkueen johtotehtävissä. Hän toimi Liedossa kunnanvaltuutettuna. Hän oli koulutukseltaan diplomi-insinööri ja teki pitkän työuran muun muassa kaavoitusalalla. Vuodesta 2012 hänen puolisonsa oli suunnistuksen maailmanmestari Liisa Peltola (ent. Veijalainen). == Lähteet == Luokka:Suomalaiset suunnistajat Luokka:Liedon kunnanvaltuutetut Luokka:Vuonna 1945 syntyneet Luokka:Vuonna 2021 kuolleet
Kvarnböle

Kvarnböle on rekisterikylä Kemiönsaaren kunnassa. Kylä sijaitsee kunnan itäosassa Torsbölebäcken-puron varrella Torsbölen ja Pedersån kylien välissä. Rekisterikylä muodostuu Kvarnbölen maatilasta ja sen maista. Varhaisin maininta Kvarnbölestä on vuodelta 1550. Qvarnböle on ollut Fröjdbölen säterikartanon omistama rälssitila, joka on siirtynyt viimeistään vuonna 1618 läheisen Sjölaxin kartanon omistukseen. Qvarnböle on pantattu 1600-luvun lopulla ja päätynyt sitä kautta maaherra Lorentz Creutzin omaisuudeksi. ==Lähteet== ==Aiheesta muualla== *Törnqvist, Harry: Våra byar : Pederså, Thorsböle, Kvarnböle och Linnarnäs (2003) Luokka:Kemiön kylät
Matoankerias

Matoankerias (Moringua edwardsi) on matoankeriaisiin kuuluva kalalaji. Lajia tavataan Atlantin länsiosista. ==Koko ja ulkonäkö== Matoankeriaan sukupuolet eroavat kooltaan huomattavasti ja naaras voi kasvaa suurimmillaan noin 50 cm pitkäksi, kun koiraat jäävät alle 15 cm pitkiksi. Ruumiinrakenteeltaan laji on pitkänomainen ja alaleuka on yläleukaa pitempi. Matoankeriaan silmät ovat pienet. Kalan selkä- ja peräevät ovat pitkät ja naaraalla yhtyneet pyrstöevään. Koiraan pyrstöevä on haarautunut. Matoankerias on väriltään selästään tumman ruskea ja vatsastaan vaalea. ==Levinneisyys ja elintavat== Matoankeriasta tavataan Floridasta Venezuelaan ulottuvalta alueelta. Laji elää matalissa vesissä hiekkapohjaisilla alueilla lähellä riuttoja. Kala on pääosin yöaktiivinen ja viettää päivät kaivautuneena pohjaan. Matoankeriaan ravintoa ovat selkärangattomat eläimet. ==Lähteet== Luokka:Ankeriaskalat
Titrologia

Titrologia on kirjallisuudentutkimuksen haara, joka tutkii otsikoita.Sanna Nyqvist, "Tähän tulee otsikko". Parnasso 5/2021 s. 15 Kohteena voivat olla lehtiotsikot, kuten Norsunluurannikon lehdistöstä tehdyssä tutkimuksessa, jonka aiheena olivat "sinisen lehdistön" ja "vihreän lehdistön" Laurent Gbagboa ja Alassane Ouattaraa puolustavat ja vastustavat otsikot.Nanourougo Coulibaly, “Titrology” in Côte d’Ivoire. Media discourse and the perpetuation of political antagonism Communication & langages, vsk. 190, no 4, 2016, s. 125-141 Tutkimuksen kohteena on ollut myös muoti, kuten pukujen, hajuvesien ja kosmetiikan nimet maailmansotien välisenä aikana, ja esimerkkinä käytetään Jean Patoun muotihuonetta.Johanna Zanon, Une robe nommée désir: contribution à la titrologie de mode dans l’entre-deux guerres, Livraisons d'Histoire de l'Architecture. Viitattu 4.10.2021 ==Lähteet== Luokka:Kirjallisuustiede
James Daly

James Firman Daly (23. lokakuuta 1918 Wisconsin Rapids – 3. heinäkuuta 1978 Nyack) oli yhdysvaltalainen näyttelijä, jolla oli rooleja niin teatterissa, elokuvissa kuin televisiossakin. Hänet tunnetuimpia roolejaan on tohtori Paul Lochnerin rooli televisiosarjassa Medical Center (1969–1976). Daly näytteli ensimmäistä kertaa vuonna 1928 synnyinkaupungissaan Wisconsin Rapidsissä. Vuonna 1946 hän esiintyi ensimmäistä kertaa New Yorkissa. Vuonna 1950 hän oli pääosanesittäjiä näytelmässä Major Barbara, joka voitti tuon vuoden Theater Guild -palkinnon. Daly esiintyi monissa teatterirooleissa, mutta suuntautui erityisesti televisiouralle. Hän esiintyi ensi kertaa televisiossa jo vuonna 1947. Daly voitti Emmy-palkinnon roolistaan televisioelokuvassa Eagle in a Cage vuonna 1965. Medical Centerin lisäksi Daly näytteli monissa muissa televisiosarjoissa kuten FBI, Etsivä Ironside, Vaarallinen tehtävä ja Takaa- ajettu. Dalyllä oli myös joitakin elokuvarooleja. Hänen ensimmäinen elokuvaroolinsa oli Otto Premingerin vuoden 1955 elokuvassa Yhden miehen kapina. Muita Dalyn roolisuorituksia nähtiin muun muassa elokuvissa Apinoiden planeetta ja Viiden miehen armeija. Daly oli naimisissa vuodesta 1941 näyttelijä Mary Hope Newellin kanssa. Liitto päättyi eroon. Dalylla oli neljä lasta. Yksi lapsista on näyttelijä Tyne Daly. James Daly kuoli todennäköisesti sydänkohtaukseen 59-vuotiaana. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1918 syntyneet Luokka:Vuonna 1978 kuolleet
Heinolan kirjasto

Heinolan kirjasto eli Heinolan kaupunginkirjasto on Heinolassa toimiva yleinen kirjasto. Se palvelee erityisesti kirjastorakennuksensa, kirjastoautonsa (Kirjastoauto Sulka) ja verkkokirjaston välityksellä. Hartolan kirjasto kuuluu osana Päijät-Hämeen kirjastojen seudulliseen kirjastokimppaan eli Lastu- kirjastoihin. Heinolan kirjasto on perustettu vuonna 1863. Nykyinen kaupunginkirjaston rakennus on arkkitehti Saara Juolan suunnittelema ja valmistunut vuonna 1999. Kirjaston etupihalla eli Kirjastoaukiolla on kuvanveistäjä Panu Patomäen suunnittelema veistos Liikunnan pyörteissä vuodelta 1983. == Lähteet == Luokka:Suomen kunnan- ja kaupunginkirjastot Luokka:Heinolan rakennukset ja rakennelmat Luokka:Heinolan kulttuuri
Toinen näytös

Toinen näytös on suomalaisen punk-yhtyeen Kirkkoveneen 18. kesäkuuta 2021 julkaistu toinen studioalbumi. == Kappaleet == # # # # # # # # # # # == Lähteet == Luokka:Vuoden 2021 albumit Luokka:Suomalaiset albumit
Tarkkuussuunnistus

Tarkkuussuunnistus eli TrailO on eräs suunnistuksen muoto, joka soveltuu kaikenikäisille ja -kuntoisille ihmisille. Tavoitteena ei ole mitata suunnistajan fyysistä kuntoa, vaan tarkkuussuunnistuksen idea pohjautuu päättelytehtäviin ja kartanlukutaitoon. Laji sai alkunsa 1970-luvulla Ruotsissa vammaissuunnistuksena. Se rantautui Suomeen 1990-luvun puolivälissä. Kilpailuja järjestetään myös tarkkuussuunnistuksessa eri tasoilla. Lajia on suuresti kehittänyt Arne Yngström. == Lajiesittely == Tarkkuussuunnistus sopii kaikenkuntoisille, myös liikuntarajoitteisille ihmisille, sillä rata kulkee poluilla ja teillä, joita periaatteessa pitää pystyä myös kulkemaan pyörätuolilla. Rastivälit tulee kuitenkin osata itse etsiä kartalta, sillä erikseen maastoon piirrettyä reittiä ei yleensä käytetä. Rastit ovat tehtäväpisteitä, jotka on sijoitettu polku-urien varrelle. Jokaisella rastilla on niin kutsuttu katselutolppa ja muutama eri kohtaan sijoitettu rastilippu. Katselutolpalta suunnistajan tehtävänä on valita, mikä rasteista on karttaan merkityllä ja rastimäärittein kuvatulla paikalla. Apuna saa käyttää myös kompassia. Rastilla saa periaatteessa liikkua vain sellaisissa kohdissa, joihin pyörätuolillakin pääsisi. Haastavammilla radoilla voi myös olla käytössä nollarasti, eli yksikään maaston rasteista ei vastaa karttaan merkittyä. Oikeasta vastauksesta suunnistaja saa yhden pisteen. Reitin pituus on yleensä 1-3 kilometriä ja se pitäisi suorittaa 1-3 tunnissa. Tarkkuussuunnistus sopii hyvin varsinkin lapsille ja aloitteleville suunnistajille kartanlukemisen opetteluun. Joskus rastipiste voi olla myös aikarasti, jossa suunnistajan tulee tehdä valinta rajatussa ajassa, yleensä puolessa minuutissa. Toisinaan koko tarkkuussuunnistusrata voi koostua tällaisista rasteista. Tätä suunnistuksen muotoa kutsutaan myös TempO:ksi. == Kilpailut == Tarkkuussuunnistuksesta järjestetään kaikentasoisia kilpailuja. Aluksi kilpailuja järjestettiin vain vammaisia ja etenkin pyörätuolilla liikkuvia. 1990-luvulla mukaan hyväksyttiin myös muita. Ensimmäinen virallinen Ruotsin mestaruus kilpailtiin vasta 2002. Laji alkoi kiinnostaa hiljalleen myös muissa maissa ja epävirallisia EM-kilpailuja järjestettiin 1990-luvulta lähtien. Tarkkuussuunnistuksen MM-kilpailut järjestettiin niin ikään Ruotsissa syyskuussa 2004. Kilpailuissa on yleensä kaksi sarjaa: avoin sarja ja paralympia-sarja, johon osallistuvat tarvitsevat paralympia-kelpoisuudestaan lääkärintodistuksen. MM-kilpailuja järjestetään myös joukkuesuunnistuksessa. == Lähteet == Luokka:Suunnistus
Milk (joki)

Milk on Missourin sivujoki Montanan osavaltiossa Yhdysvalloissa ja Albertan provinssissa Kanadassa. == Joen kulku == Joki saa alkunsa Kalliovuorilta Montanasta ja virtaa ensin Montanan pohjoisosien läpi, kunnes siirtyy Kanadan puolelle Albertaan. Sitten se siirtyy takaisin Yhdysvaltojen puolelle ja lopulta yhtyy Missouriin Montanassa. Luokka:Albertan joet Luokka:Montanan joet
Saint-Germain-le-Fouilloux

Saint-Germain-le-Fouilloux on kunta läntisessä Ranskassa Mayennen departementissa Pays de la Loiren alueella. Se sijaitsee noin 8 kilometriä Lavalin kaupungista pohjoiseen. Kunnan nähtävyyksiä ovat 1100-luvulta peräisin oleva romaaninen Saint-Germainin kirkko, sekä Ernéejoen rantatöyräällä oleva 1700-luvulla rakennettu linna Château de Fouilloux. ==Lähteet== ==Aiheesta muualla== Luokka:Mayennen kunnat
Heidi Kuusisto

Heidi Kuusisto (s. 11. joulukuuta 1988 Rauma) on suomalainen pesäpalloilija. Hän edusti urallaan Superpesiksessä Rauman Feraa ja Porin Pesäkarhuja. Kuusisto saavutti urallaan kolme SM-hopeaa kaudella 2008, kaudella 2010 ja kaudella 2013 sekä viisi SM-pronssia kaudella 2006, kaudella 2009, kaudella 2011, kaudella 2012 ja kaudella 2014. Kuusisto pelasi urallaan kaksi naisten Itä-Länsi-ottelua kausina 2010 ja 2011. https://www.pesis.fi/wp- content/uploads/2021/02/Kuusisto-Heidi.xlsx Kuusisto oli Superpesiksen lyöjäkuningatar kaudella 2010 82:lla lyödyllä juoksulla. http://www.pesiksenmaailma.fi/index.php/tilastoselain?tilasto=lyojatilasto&jarjestys;=kl&sarja;=2&kausi;=2010&sarjajako;=%25&sarjavaihe;=1&joukkueid;=%25&view;=tilastoselain Kuusisto pelasi urallaan 232 Superpesiksen runkosarjaottelua. Näissä hän löi seitsemän kunnaria ja 433 tavallista juoksua, toi 35 juoksua ja keräsi 715 kärkilyöntiä. Kuusisto pelasi 102 Superpesiksen ylemmän loppusarjan ottelua. Näissä hän löi kaksi kunnaria ja 147 tavallista juoksua, toi 11 juoksua ja keräsi 283 kärkilyöntiä. == Lähteet == Luokka:Suomalaiset pesäpalloilijat Luokka:Vuonna 1988 syntyneet Luokka:Elävät henkilöt
Christianity Today

Christianity Today on evankelista Billy Grahamin vuonna 1956 perustama aikakauslehti. Julkaisu tunnetaan erityisesti evankelikaalisten kristittyjen lehtenä. Vuonna 2017 lehdellä oli 118 000 tilaajaa. Lehdellä on myös laajalti seuratut verkkosivut. Lehden perustamisen taustalla oli Grahamin näkemyksen mukaan tarve tasapainoiselle raportoinnille, raamatullisille selityksille sekä kristilliselle lähetymistavalle yhteiskunnallisiin ja teologisiin kysymyksiin sekä kristittyjen kohtaamiin kysymyksiin ja mahdollisuuksiin. == Historia == Christianity Today-lehden julkaisu aloitettiin vuonna 1956 ja lehdestä muodostui tärkeä uusevankelisen liikkeen sanomanlevityksen väline. Lehden ensimmäiseksi päätoimittajaksi valittiin Grahamin ja Harold J. Ockengan läheinen avustaja Carl F. H. Henry, jonka tausta oli separatistisessa liikkeessä. Henry halusi tuottaa älyllisesti korkeatasoista ja kaikkiin kulttuuri- ja yhteiskunta-asioihin kantaaottavaa journalismia.Ruotsila 2008, s. 83 == Lähteet == * === Viitteet === Luokka:Yhdysvaltalaiset aikakauslehdet Luokka:Kristilliset aikakauslehdet Luokka:Kristillinen media Yhdysvalloissa
Kreetan maanjäristys 1856

Kreetan maanjäristys 1856 oli maanjäristys, joka tapahtui Kreikassa 12. lokakuuta 1856 kello 00.45 paikallista aikaa. Sen keskus sijaitsi Kreetan koillispuolella ja se vaikutti Kreetan lisäksi myös muun muassa Dodekanesiassa ja Egyptissä. Maanjäristyksen magnitudi oli 8,3 ja intensiteetti XI. Järistyksessä kuoli 538 henkeä. Se aiheutti suurta tuhoa Kreetan monissa kaupungeissa ja kylissä. Iraklion tuhoutui lähes kokonaan, ja ainoastaan muutamia yksittäisiä taloja säilyi asuinkelpoisena. Myös Siteía tuhoutui lähes kokonaan. Dodekanesiassa tuhoa aiheutui erityisesti Kásoksella, Kárpathoksella ja Ródoksella. Tuhoja tuli myös Egyptissä, jossa järistys tunnettiin erityisesti Niilin suistossa ja ainakin kymmenen henkeä kuoli. Kairossa useita rakennuksia tuhoutui. Järistys tunnettiin myös muun muassa Thíralla Santorínilla, Peloponnesoksella, Ioánninassa, Maltalla, Kyproksella, Länsi- Anatoliassa, Syyriassa ja Palestiinassa sekä eri puolilla Italiaa, kuten Palermossa ja Napolissa. Maanjäristykseen liittyi tsunami. Jälkijäristykset jatkuivat useita päiviä. == Lähteet == Luokka:1856 Luokka:Kreetan historia Luokka:Maanjäristykset Kreikassa
Kreetan maanjäristys 2020

Kreetan maanjäristys 2020 oli merenalainen maanjäristys, joka tapahtui Libyanmerellä 2. toukokuuta 2020 kello 15.51 paikallista aikaa. Sen keskus sijaitsi noin 55 kilometriä etelään Kreetan Ierápetrasta. Maanjäristyksen magnitudi oli 6,6 ja intensiteetti VII, ja se tapahtui noin 17 kilometrin syvyydessä. Maanjäristys tuntui koko Kreetalla, erityisesti saaren itäosassa Iraklionin ja Lasíthin alueyksiköiden alueella. Maanjäristykseen liittyi pieni tsunami, joka havaittiin Kreetan etelärannikolla. == Lähteet == Luokka:Kreetan historia Luokka:Maanjäristykset Kreikassa Luokka:Vuoden 2020 maanjäristykset
Arkalochórin maanjäristys 2021

Arkalochórin maanjäristys 2021 oli maanjäristys, joka tapahtui Kreikassa 27. syyskuuta 2021 kello 9.17.21 paikallista aikaa. Sen keskus sijaitsi Kreetalla lähellä Arkalochórin kaupunkia, noin 28 kilometriä eteläkaakkoon Iraklionista. Maanjäristyksen magnitudi oli 6,0 (aikaisemmassa arviossa 5,8) ja intensiteetti VIII, ja se tapahtui noin 8 kilometrin syvyydessä. Maanjäristys aiheutti tuhoja erityisesti Minóa Pediádan kunnan alueella. Järistyksessä kuoli yksi ihminen, kun Arkalochórin kunnostettavana ollut Profeetta Elian (Profítis Ilías) kirkko romahti. Ainakin 20 ihmistä loukkaantui ja yli asuinrakennusta tuli asuinkelvottomiksi. Pahiten kärsineellä alueella järjestettiin hätämajoitusta telttoihin hengelle. Maanjäristys tunnettiin laajasti eri puolilla Kreetaa ja myös ainakin Santorínilla ja muilla Kykladeilla. Maanjäristys tapahtui aiemmin tuntemattomassa paikallisessa siirroksessa ja sen voimakkuus tuli siksi yllätyksenä. Toisaalta samalla alueella oli järissyt pienemmässä määrin jo neljä kuukautta ennen 27. syyskuuta järistystä. Pääjäristystä seurasi lukuisia jälkijäristyksiä, joista vielä samana päivänä ainakin kymmenen ylitti magnitudin 3,5. Suurin jälkijäristys oli 5,3 magnitudia kello 7.48 seuraavana aamuna 28. syyskuuta. Edeltävän sadan vuoden aikana samalla alueella on tapahtunut 33 yhtä voimakasta tai voimakkaampaa maanjäristystä. Järistys on samalla ajanjaksolla voimakkain, joka tapahtui lähellä saaren pääkaupunkia Iraklionia. Vain pari viikkoa järistyksen jälkeen tapahtui voimakkaampi Lasíthin maanjäristys. == Lähteet == == Aiheesta muualla == Luokka:Kreetan historia Luokka:Maanjäristykset Kreikassa Luokka:Minóa Pediáda Luokka:Vuoden 2021 maanjäristykset
Saint-Jean-sur-Mayenne

Saint-Jean-sur-Mayenne on kunta läntisessä Ranskassa Mayennen departementissa Pays de la Loiren alueella. Se sijaitsee Mayennejoen ja sen sivujoen Ernéen haarassa, noin 8 kilometriä Lavalin kaupungista pohjoiseen. Kunnan nähtävyyksiä on vuonna 854 entisen luostarin paikalle rakennettu Saint-Trèchen kappeli. Nykyisen muotonsa kappeli sai 1800-luvun lopulla. Se on pyhäkkö ”sotien sankareille", ja jonka seiniä peittää 150 muistolaattaa. Kunnan keskustassa oleva Saint-Jean Baptisten kirkko on rakennettu 1800-luvulla. Tiedosto:Chapelle saint trèche 01.jpg|Saint-Trèchen kappeli Tiedosto:Chapelle saint trèche 04.jpg|Kappelin muistolaattoja Tiedosto:Saint-Jean-sur-Mayenne (53) Église 01.JPG|Saint-Jean Baptisten kirkko ==Lähteet== ==Aiheesta muualla== Luokka:Mayennen kunnat
Maude Charron

Maude G. Charron (s. 28. huhtikuuta 1993 Sainte-Luce, Quebec) on kanadalainen painonnostaja ja olympiavoittaja. Charron on kilpaillut 63 ja 64 kg:n sarjassa. Hän voitti olympiakultaa Tokion kesäolympialaisissa 2020. Hän työnsi 131 kg ja tempaisi 105 kg, joista kumpikin oli kilpailun paras tulos. Yhteistulos 236 kg on myös 64-kiloisten sarjan olympiaennätys. Charronilla on lisäksi MM-hopeaa vuodelta 2017. == Lähteet == Luokka:Kanadalaiset painonnostajat Luokka:Kanadalaiset olympiavoittajat Luokka:Vuonna 1993 syntyneet Luokka:Elävät henkilöt
Louverné

Louverné on kunta läntisessä Ranskassa Mayennen departementissa Pays de la Loiren alueella. Se sijaitsee noin 7 kilometriä Lavalin kaupungista koilliseen. pienoiskuva|vasen|Entinen kalkkiuuni rautatien läheisyydessä Kaupunki oli 1800-luvun puoliväliin saakka maatalousvaltainen kunta, jossa oli myös pellavan ja hampun kutojia. Vuonna 1854 kaupunkiin rakennettiin rautatie, ja se auttoi kaupunkia teollistumaan. Merkittävimpänä työllistäjänä oli kalkin poltto. Vuosina 1865-1880 kaupungissa käytössä olleet 29 kalkkiuunia työllistävät 500 työntekijää. ==Lähteet== ==Aiheesta muualla== Luokka:Mayennen kunnat
Hollolan pääkirjasto

Hollolan pääkirjasto on Hollolassa toimiva yleinen kirjasto ja Hollolan kunnankirjaston päätoimipaikka. Hollolan pääkirjasto kuuluu osana Päijät- Hämeen kirjastojen seudulliseen kirjastokimppaan eli Lastu-kirjastoihin. Pääkirjaston rakennuksessa toimii myös kunnan palvelupiste Piipahlus. Hollolan pääkirjaston on suunnitellut arkkitehti Jyrki Tasa. Pääkirjaston rakennus on valmistunut vuonna 2004. == Lähteet == Luokka:Suomen kunnan- ja kaupunginkirjastot Luokka:Hollolan rakennukset ja rakennelmat
Randolph Stow

Julian Randolph Stow (1935 Geraldton, Länsi-Australia, Australia – 2010 Old Harwich, BritanniaRandolph Stow - Author, Geraldton-Greenough, viitattu 4.10.2021 (Archive.org)) oli australialainen kirjailija. Hän opetti englantia yliopistossa ja harrasti antropologiaa. Stow kuvaa etenkin poikkeusyksilöitä, kuten romaanissa The Bystander (1957), jonka päähenkilö on kehitysvammainen poika. Hän on kirjoittanut myös lastenkirjoja ja runoja. Stow sairastui työskennellessään valtionantropologin assistenttina ja toivuttuaan muutti 1969 pysyvästi Englantiin. ==Lähteet== Luokka:Australialaiset kirjailijat Luokka:Vuonna 1935 syntyneet Luokka:Vuonna 2010 kuolleet
The War to End All Wars

The War to End All Wars on ruotsalaisen power metal -yhtyeen Sabatonin kymmenes studioalbumi, joka julkaistiin 4. maaliskuuta 2022. Albumin nimi perustuu H. G. Wellsin teokseen The war that will end war (1914), joka koostuu ensimmäistä maailmansotaa käsittelevistä kirjoituksista. Wells lyhensi lauseen myöhemmin muotoon "War to end war" (sodat päättävä sota), mutta fraasi levisi myös muodossa "the war to end all wars". Albumi perustuu edellisen The Great War -albumin tapaan ensimmäisen maailmansodan tapahtumiin. Yhtye julkaisee 2023 kokopitkän musikaalielokuvan, jonka musiikkina toimii The War to End All Wars -albumin kappaleet. == Kappaleet == == Arvostelut == * Imperiumi: 8+/10 * Inferno: * Soundi: * Kaaoszine: == Lähteet == == Aiheesta muualla == * * Luokka:Sabatonin albumit Luokka:Vuoden 2022 albumit
Bombayn roomalaiskatolinen arkkihiippakunta

Bombayn roomalaiskatolinen arkkihiippakunta on roomalaiskatolinen arkkihiippakunta Mumbaissa, Intiassa. Sen historia on johdettavissa vuonna 1637 perustettuun Bijapurin apostoliseen vikariaattiin, mutta varsinainen arkkihiippakunta perustettiin 1886. Arkkipiispan istuin sijaitsee vuonna 1905 avatussa Pyhän nimen katedraalissa, jonka arkkitehtuuri ansaitsi perintörakennuksen arvon 1998. Seurakuntia arkkihiippakuntaan sisältyy 124, joilla oli 509 709 jäsentä vuonna 2018. == Arkkipiispat == Bombayn arkkipiispoina ovat toimineet: * George Porter (1886–1889) * Theodore Dalhoff (1891–1906) * Hermann Jürgens (1907–1916) * Alban Goodier (1919–1926) * Joaquim Lima (1928–1936) * Thomas d'Esterre Roberts (1937–1950) * Valerian Gracias (1950–1978) * Simon Ignatius Pimenta (1978–1996) * Ivan Dias (1996–2006) * Oswald Gracias (2006–) == Lähteet == Luokka:Katolisen kirkon hiippakunnat Luokka:Kristinusko Intiassa Luokka:Mumbai
Saint-Jean

Saint-Jean (Pyhä Johannes) voi paikannimenä tarkoittaa seuraavia: == Ranskassa == * Saint-Jean-Cap-Ferrat, kunta Alpes-Maritimesin departementissa * Saint- Jean-d’Arves, kunta Savoien departementissa * Saint-Jean-d'Aulps, kunta Haute- Savoien departementissa * Saint-Jean-de-Beauregard, kunta Essonnen departementissa * Saint-Jean-de-Côle, kunta Dordognen departementissa * Saint- Jean-de-Gonville, kunta Ainin departementissa * Saint-Jean-de-Luz, kunta Pyrénées-Atlantiquesin departementissa * Saint-Jean-de-Maurienne, kunta Savoien departementissa * Saint-Jean-de-Monts, kunta Vendéen departementissa * Saint-Jean-le-Blanc, kunta Calvadosin departementissa * Saint-Jean-le-Thomas, kunta Manchen departementissa * Saint-Jean-Lespinasse, kunta Lot'n departementissa * Saint-Jean-Pied-de-Port, kunta Pyrénées-Atlantiquesin departementissa * Saint-Jean-sur-Mayenne, kunta Mayennen departementissa * Saint-Jean-Trolimon, kunta Finistèren departementissa Bretagnessa == Belgiassa == * Molenbeek-Saint-Jean, kunta Brysselin pääkaupunkialueella == Kanadassa == * Saint-Jean, Saint Lawrencen lahteen laskeva joki Québecissä, Kanadassa * Saint-Jean-sur-Richelieu, kaupunki Québecissä.
Charlotte Strandgaard

Charlotte Strandgaard (15. helmikuuta 1943 Brørup, Tanska – 9. lokakuuta 2021 Glostrup, TanskaMay Schack, Marianne Zibrandtsen, Charlotte Strandgaard Den store danske 11.10.2021, viitattu 31.3.2023 ) oli tanskalainen kirjailija. Hän kirjoitti alkuun runoja arjen elämästä, mutta myöhemmässä tuotannossa hän siirtyi dokumentaariseen romaaniin. ==Lähteet== ==Aiheesta muualla== * Strandgaard, Charlotte, Dansk Kvindebiografisk Leksikon Luokka:Tanskalaiset kirjailijat Luokka:Vuonna 1943 syntyneet Luokka:Vuonna 2021 kuolleet
Take a Daytrip

Take a Daytrip on yhdysvaltalainen DJ-, lauluntekijä- ja tuottajaduo, jonka muodostavat Denzel Baptiste ja David Biral. New Yorkista kotoisin oleva duo allekirjoitti levytyssopimuksen Universal Music Groupin kanssa vuonna 2015. Suurelle yleisölle Take a Daytrip tuli tunnetuksi Sheck Wesin vuonna 2017 julkaistun kappaleen ”Mo Bamba” myötä. Sen jälkeen Baptiste ja Biral ovat tuottaneet kappaleita muun muassa Juice Wrldille, Lil Nas X:lle, Big Seanille ja G-Eazylle. Vuoden 2021 syyskuuhun mennessä he olivat tuottaneet tai kirjoittaneet 16 yhdysvaltalaiselle Billboard Hot 100 -listalle noussutta kappaletta, joista viisi oli yltänyt listan kymmenen parhaan joukkoon. Duo sai ensimmäisen Grammy-ehdokkuutensa vuonna 2017, kun 6lackin Free 6lack -albumi oli ehdolla parhaaksi urbaaniksi nykymusiikkialbumiksi. He ovat myös tuottaneet kappaleen ”Good in Bed” Dua Lipan vuonna 2020 julkaistulle, Grammy- palkitulle albumille Future Nostalgia sekä Vince Staplesin kappaleen ”Home” Oscar-palkittuun elokuvaan Spider-Man: Kohti hämähäkkiversumia. == Tuotantoa == === Studioalbumit === * Montero (Lil Nas X, 2021) === Singlet === * ”Cigarette Song” (Raury, 2014) * ”Mo Bamba” (Sheck Wes, 2017) * ”Kung Fu” (YBN Cordae, 2018) * ”Legends” (Juice Wrld, 2018) * ”Panini” (Lil Nas X, 2019) * ”Rodeo” (Lil Nas X, 2019) * ”The Scotts” (The Scotts, Travis Scott ja Kid Cudi, 2020) * ”Montero (Call Me by Your Name)” (Lil Nas X, 2021) * ”Industry Baby” (Lil Nas X, 2021) === Muut kappaleet === * ”Home” (Vince Staples, elokuvasta Spider-Man: Kohti hämähäkkiversumia, 2018) * ”Good in Bed” (Dua Lipa, albumilta Future Nostalgia, 2020) == Lähteet == Luokka:Yhdysvaltalaiset duot Luokka:Yhdysvaltalaiset hip hop -yhtyeet Luokka:Yhdysvaltalaiset elektronisen musiikin yhtyeet Luokka:Yhdysvaltalaiset popyhtyeet Luokka:Yhdysvaltalaiset lauluntekijät Luokka:Yhdysvaltalaiset musiikkituottajat
Sari Ponzer

Sari Johanna Säisä–Ponzer (s. 19. huhtikuuta 1956 Iisalmi) on suomalaissyntyinen, Ruotsin Tukholman Karoliinisen instituutin dekaani, kirurgi ja geriatri, joka on saanut professorin arvonimen vuonna 1998.Sari Ponzer . Viitattu 5.10.2021. == Ura == Ponzer valmistui Suomessa sairaanhoitajaksi vuonna 1981. Valmistumisensa jälkeen hän muutti Ruotsiin ja kouluttautui lääketieteen lisensiaatiksi vuonna 1986 jatkaen erikoistumisopintoja erikoislääkäriksi ortopedisen kirurgian erikoislääkäriksi vuonna 1994. Hän väitteli traumatologian tohtoriksi vuonna 1996. Hän työskenteli useita vuosia kliinikkona sekä lääketieteellisen perusopetuksen lehtorina ja kurssijohtajana.Sari Ponzer . Viitattu 5.10.2021. Hän toimi vuosina 2002–2007 Kliinisen tieteen ja koulutuksen laitoksen, Södersjukhusetin, Karoliinisen Instituutin, osastonjohtajana. Hän toimi lääketieteellisen perusopetuksen KI-opetussuunnitelman komitean puheenjohtajana (2004–2007) ja vastasi KI Nursing -ohjelman uudistamisesta (2010). Hän toimi varadekaanina vuonna 2008 ja kasvatusdekaanina 2009–2011 Karoliinisessa Instituutissa. == Akateemiset kunnianosoitukset ja palkinnot == * Vieraileva luennoitsija Melbournessa vuonna 2008. * Vieraileva luennoitsija Perthissä vuonna 2011. * Karolinska Institutetin pedagoginen palkinto 2003. * Matts Halldin -palkinto kliinisen koulutuksen pedagogisista ponnisteluista 2005. * Hän on toiminut Karolinska Institutet -lääketieteellisen koulutuksen tutkimuspalkinnon komitean puheenjohtajana vuodesta 2010. == Lähteet == * Forskning.se Sveriges första professor i akutsjukvård utsedd. . Viitattu. 5.10.2021. * I hälarna på Sari . Viitattu. 5.10.2021. * Sveriges Radio Finska – Södersjukhusetin akuutin johtaja toivoo, että mahdollisimman moni ottaa koronarokotteen Sari Ponzerin haastattelu Viitattu. 5.10.2021. === Viitteet === Luokka:Ruotsalaiset professorit Luokka:Ruotsalaiset kirurgit Luokka:Vuonna 1956 syntyneet Luokka:Elävät henkilöt
Aasian piispainkokousten federaatio

Aasian piispainkokousten federaatio ( on Aasiassa toimiva roomalaiskatolisten piispainkokousten vapaaehtoinen järjestö. Tavoitteeksensa federaatio nimeää solidaarisuuden ja yhteisvastuullisuuden lisäämisen jäsentensä keskuudessa edistääkseen kirkon ja yhteiskunnan hyvinvointia Aasiassa. Aihetta tutkineen Jukka Helteen mukaan se on roomalaiskatolisen kirkon merkittävin edustaja Aasiassa. FABC:n teologinen ohjelma rakentuu kirkon tradition, Vatikaanin toisen kirkolliskokouksen opetuksen ja Aasian kontekstuaalisten realiteettien ympärille. Federaation teologia eroaa länsimaisesta teologiasta totuuskäsityksensä osalta, koska FABC opettaa ettei kirkolla ole monopolia totuuteen ja Aasian muut uskonnot ovat Jumalan sallimia sekä hyväksymiä. FABC pitää kuitenkin kristinuskoa ainutlaatuisena uskontona, jonka avulla pääsee lähimpään yhteyteen Jumalan kanssa. Aasian piispainkokousten federaation jäseninä toimii 19 piispainkokousta ja kahdeksan liitännäisjäsentä. Federaation puheenjohtajana on toiminut vuodesta 2019 myanmarilainen kardinaali Charles Maung Bo. == Lähteet == Luokka:Katoliset järjestöt Luokka:Aasialainen kulttuuri
Partha Dasgupta

Partha Sarathi Dasgupta (s. 17. marraskuuta 1942 Dhaka, tuolloin osa Intiaa, nykyisin Bangladeshia) on intialais-brittiläinen taloustieteilijä, ja Cambridgen yliopiston taloustieteen emeritusprofessori. Monia tunnustuksia saanut Dasqupta on tullut tunnetuksi 2010- ja 2020-luvuilla erityisesti luonnon monimuotoisuuteen ja ympäristötaloustieteeseen liittyvistä töistään. Hän on ollut Academia Europæan jäsen vuodesta 2009.https://www.ae- info.org/ae/Member/Dasgupta_Partha Vuonna 2021 julkaistiin niin sanottu Dasguptan raportti, viralliselta nimeltään The Economics of Biodiversity: The Dasgupta Review, laaja Yhdistyneen kuningaskunnan valtiovarainministeriön tilaama selvitystyö, joka arvioi luonnon monimuotoisuuden taloudellista arvoa ja luontokadon hintaa. Teos rinnastettiin Nicholas Stern johdolla laadittuun Sternin raporttiin vuodelta 2006. Dasguptan raportin mukaan luonto on omaisuuserä tai pääoma samaan tapaan kuin esimerkiksi tiet, rakennukset, terveys tai tietotaito, ja sitä tulisi kohdella asianmukaisella tavalla. Raportin mukaan kestävä kehitys edellyttää, että luonnolta ei vaadita enempää kuin luonto kykenee tarjoamaan; että taloudellisen menestyksen mittareita kuten BKT:tä muutetaan; ja että rahoitusjärjestelmät muutetaan ohjaamaan sijoituksia sellaisiin toimiin, jotka lisäävät luonnon pääomaa. ==Lähteet== ==Aiheesta muualla== * The Economics of Biodiversity: The Dasgupta Review Yhdistyneen kuningaskunnan valtiovarainministeriön tilaama, luonnon monimuotoisuutta käsittelevä raportti vuodelta 2021 Luokka:Brittiläiset taloustieteilijät Luokka:Vuonna 1942 syntyneet Luokka:Elävät henkilöt Luokka:Academia Europæan jäsenet
Finder

Finder voi tarkoittaa seuraavia: *Finder, yritystietosivusto *Finder, Applen Macintosh-tietokoneiden käyttöjärjestelmän oletusohjelma.
Saverio Strati

Saverio Strati (1924 Sant'Agata del Bianco, Italia – 2014 Scandicci, ItaliaSaverio Strati, Treccani.it, viitattu 5.10.2021 ) oli italialainen kirjailija. Muurarina nuorena työskennellyt Strati ryhtyi 21-vuotiaana opiskelemaan ja julkaisi 1956 esikoisromaaninsa La Marchesina. Hän asui Sveitsissä 1958–1964. Teoksissaan hän kuvaa Etelä-Italian ongelmia, ja päähenkilö on usein köyhälistöstä nouseva poikkeusyksilö. Alkutuotannon pessimismin tilalle tuli myöhemmin ironiaa ja huumoria. ==Lähteet== Luokka:Italialaiset kirjailijat Luokka:Vuonna 1924 syntyneet Luokka:Vuonna 2014 kuolleet
Neisi Dajomes

Neisi Patricia Barrera Dajomes (s. 12. toukokuuta 1998 Puyo) on ecuadorilainen painonnostaja ja olympiavoittaja. Dajomes on kilpaillut 75, 76 ja 81 kg:n sarjassa. Hän voitti olympiakultaa Tokion kesäolympialaisissa 2020. Hän tempaisi 118 kg ja työnsi 145 kg, joista kumpikin oli kilpailun paras tulos. Yhteistulos 263 kg on myös 76-kiloisten sarjan olympiaennätys. Rio de Janeiron kesäolympialaisissa hän oli 69 kg sarjan seitsemäs ja Pariisissa 2024 olympiapronssilla 81 kg:n sarjassa. Dajomesilla on lisäksi MM-hopeaa vuodelta 2017 sekä MM-pronssia vuosilta 2018 ja 2019. == Lähteet == Luokka:Ecuadorilaiset painonnostajat Luokka:Ecuadorilaiset olympiavoittajat Luokka:Vuonna 1998 syntyneet Luokka:Elävät henkilöt
Julija Peresild

Julija Sergejevna Peresild (s. 5. syyskuuta 1984 Pihkovahttps://smotrim.ru/person/110071 ) on venäläinen näyttelijä. Peresillan isovanhempien vanhemmat karkotettiin Virosta Venäjälle. Hän syntyi ja kasvoi Pihkovassa. Hän aloitti opiskelut Pihkovan pedagogisessa instituutissa, mutta siirtyi Venäjän teatteritaiteiden akatemiaan Moskovassa.https://kroonika.delfi.ee/artikkel/65840832/eesti-juurtega- naitlejanna-julia-peresild-tudrukute-salajutud-peaosas? Peresild on näytellyt teattereissa Škola sovremennoi pesy, Jevgeni Mironovin teatteriseurue, Kansojen teatteri ja draamateatteri Na Maloi Bronnoi. Hänet palkittiin 2010 Kristalli-Turandot-palkinnolla parhaasta naisroolista näytelmässä Varšavskaja melodija.http://www.1turandot.ru/winners/winner_peresild/ Peresillan ensimmäinen televisiorooli oli Aleksandr Baranovin ohjaamassa televisiosarjassa Utšastok (Участок, 2003). Hänen ensimmäinen suuri roolinsa oli Eljor Išmuhamedovin elokuvassa Nevesta (Невеста, 2006) ja läpimurtorooli Aleksei Utšitelin draamassa Krai (Край, 2010). Toukokuussa 2021 Peresild valittiin ohjaaja Klim Šipenkon kanssa osallistumaan avaruusmatkalle kuvaamaan elokuvaa Vyzov (Вызов). Lento alkoi 5. lokakuuta 2021 kello 11.55 Moskovan aikaa Sojuz MS-19 -avaruusaluksella. Lennon komentaja-ohjaaja-kosmonauttina on Anton Škaplerov.https://ria.ru/20211005/kinoekipazh-1753155304.html Siten Peresillasta tuli ensimmäinen virolaistaustainen henkilö avaruudessa. == Katso myös == * Nicole Aunapu Mann ==Lähteet== Luokka:Venäläiset näyttelijät Luokka:Vuonna 1984 syntyneet Luokka:Elävät henkilöt
Giorgio Parisi

Giorgio Parisi (s. 4. elokuuta 1948) on italialainen teoreettinen fyysikko, jonka tutkimus on keskittynyt kvanttikenttäteoriaan, tilastolliseen mekaniikkaan ja monimutkaisiin järjestelmiin. Tilastollisessa mekaniikassa hän selvensi replikasymmetriarikon roolia spinlaseissa. Hänelle myönnettiin vuoden 2021 Nobelin fysiikanpalkinto, jonka hän jakoi Klaus Hasselmannin ja Syukuro Manaben kanssa. Parisi sai palkinnon keksittyään "monimutkaisten materiaalien yhteispelin atomitasolta planeettatasolle".YLE: Fysiikan Nobel-palkinto ilmastonmuutoksen monimutkaisten perusteiden avaajille Hän on ollut Academia Europæan jäsen vuodesta 2009.https://www.ae-info.org/ae/Member/Parisi_Giorgio ==Lähteet== Luokka:Italialaiset fyysikot Luokka:Nobelin fysiikanpalkinnon saajat Luokka:Vuonna 1948 syntyneet Luokka:Elävät henkilöt Luokka:Academia Europæan jäsenet
Sulo Sinivuori

Sulo Ilmari Sinivuori (28. tammikuuta 1906 Janakkala – 18. helmikuuta 1967) oli suomalainen yrittäjä ja yritysjohtaja, joka sai teollisuusneuvoksen arvonimen. Sinivuoren vanhemmat olivat tehdastyöntekijä, muurari, tilanomistaja Kustaa Enok Sinivuori, aiemmin Stenberg, ja Iida Maria Palander ja puolisot 1931–1947 Irja Ilona Leino ja vuodesta 1947 Aino Helena Virtanen. Sinivuori kävi keskikoulun ja meni töihin Tervakoski-yhtiön konepajalle. Vuonna 1924 hän siirtyi sieltä Helsinkiin valtionrautateiden palvelukseen ja opiskeli työn ohessa sekä Kalliolan vapaaopistossa että Helsingin teknillisessä koulussa. Jyväskylään hän muutti 1931, teknikoksi Valtion Kivääritehtaalle. Sinivuori perusti 1934 itse saman alan yrityksen, Konepaja Mikron, valmistamaan työkaluja, aseita, koneita ja koneenosia. Sota-aikana hän suoritti asepalveluksensa oman yrityksensä johtajana, joka muuttui osakeyhtiöksi 1945. Sinivuori luopui yrityksensä johtajuudesta vuosiksi 1947–1950, työskennellessään Ruotsissa, ja keskittyi takaisin palattuaan yrityksessään työkalujen valmistukseen. Hän osallistui aktiivisesti paitsi alansa yhteistyöhön, myös metalliteollisuuden standardointiin, ja hänet tunnettiin sekä yrityksensä henkilöstön hyvinvoinnin kehittäjänä että merkittävänä lahjoittajana. Hän oli Jyväskylän kaupunginvaltuuston jäsen 1957–1964. Teollisuusneuvoksen arvon Sinivuori sai 1957.Kuolleita. Helsingin Sanomat, 21.2.1967, s. 8. Sinivuoren kuoltua helmikuussa 1967 hänen pahasti velkaantunut yrityksensä ajautui kuitenkin konkurssiin jo seuraavassa kuussa ja Suolahdessa ollut noin 250 työntekijän tehdas suljettiin.Mikro Oy:n konkurssipesän vajaus miljoona markkaa. Helsingin Sanomat, 13.4.1967, s. 30. Myös Sulo Sinivuoren veli, rakennusmestari Antti Sinivuori, sai teollisuusneuvoksen arvonimen. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset lahjoittajat Luokka:Jyväskylän kaupunginvaltuutetut Luokka:Vuonna 1906 syntyneet Luokka:Vuonna 1967 kuolleet
Klaus Hasselmann

Klaus Hasselmann (s. 25. lokakuuta 1931 Hampuri, Saksa) on saksalainen meritieteilijä ja ilmastonmallintaja. Klaus Hasselmann kuuluu ilmastonmuutoksen tutkimuksen uranuurtajiin. Hän kehitti sään ja ilmaston muutoksia yhdistävän mallin, jonka avulla selitti miten ilmaston hitaat muutokset kuten merivirtojen muuttuminen vaikuttavat sääilmiöihin kuten sateeseen. Hänelle myönnettiin vuoden 2021 Nobelin fysiikanpalkinto, jonka hän jakoi Giorgio Parisin ja Syukuro Manaben kanssa.YLE: Fysiikan Nobel-palkinto ilmastonmuutoksen monimutkaisten perusteiden avaajille ==Lähteet== Luokka:Saksalaiset tieteilijät Luokka:Nobelin fysiikanpalkinnon saajat Luokka:Vuonna 1931 syntyneet Luokka:Elävät henkilöt
Anderson .Paak

Anderson .Paak (oik. Brandon Paak Anderson, s. 8. helmikuuta 1986 Oxnard, Kalifornia, Yhdysvallat) on yhdysvaltalainen laulaja, rap-artisti, tuottaja, lauluntekijä ja rumpali. Hänen musiikkinsa on tyyliltään soulia, funkia, hip hopia ja R&B;:tä. Anderson on julkaissut neljä sooloalbumia ja tehnyt yhteistyötä muun muassa Dr. Dren, Chance the Rapperin ja Mac Millerin kanssa. Vuoteen 2021 mennessä hän on voittanut neljä Grammy-palkintoa. Anderson muodostaa yhdessä Bruno Marsin kanssa superyhtye Silk Sonicin. Yhtyeen ensimmäinen albumi An Evening with Silk Sonic julkaistaan 12. marraskuuta 2021. Vuoden 2021 marraskuussa Anderson tiedotti perustaneensa levy-yhtiön nimeltä Apeshit Inc. Levy-yhtiö tekee yhteistyötä Universal Music Groupin kanssa. == Diskografia == === Soolojulkaisut === ==== Studioalbumit ==== * Venice (2014) * Malibu (2016) * Oxnard (2018) * Ventura (2019) === Silk Sonic === * An Evening with Silk Sonic (2021) == Lähteet == == Aiheesta muualla == * Kotisivut * Luokka:Vuonna 1986 syntyneet Luokka:Elävät henkilöt Luokka:Yhdysvaltalaiset hip hop -artistit Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Yhdysvaltalaiset funklaulajat Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Yhdysvaltalaiset rumpalit Luokka:Grammy-palkinnon saajat
Linjassa

Linjassa on suomalaisen Kolmas Nainen -rockyhtyeen kymmenes studioalbumi. Se julkaistiin 18. lokakuuta 2019. == Kappaleet == # # # # # # # # # # # == Arvostelut == * Soundi: Levyarvio: Tiukasti kiinni niin nykypäivässä kuin muistoina menneisyydessä – Kolmas Nainen esittää aikuisten miesten musiikkia Viitattu 5.10.2021. == Lähteet == Luokka:Kolmannen Naisen albumit Luokka:Vuoden 2019 albumit
Pandoran paperit

Pandoran paperit on tietovuoto, jonka aineisto on koottu useista veroparatiisipalveluita välittävistä yrityksistä. Aineisto sisältää lähes 12 miljoonaa asiakirjaa tai sähköpostia, jotka paljastavat tuhansien veroparatiisiyhtiöiden oikeat omistajat. Vuosia 1996–2020 käsittelevä vuoto on tähänastisista suurin ja aiempaa Panaman papereita suurempi. Aineisto on luovutettu ICIJ:lle, kansainväliselle toimittajajärjestölle, joka on välittänyt tiedot yhteistyökumppaneille eri maissa. Vuodetut asiakirjat paljastavat satojen poliitikkojen, kymmenien entisten ja nykyisten valtionpäämiesten, viihdetaiteilijoiden ja urheilijoiden piilotetut omistukset. Suomalaisia henkilöitä on mukana 200 ihmistä. Vuoto osoittaa, että rahanpesun ja veronkierron vastaiset toimet ovat edelleen tehottomia, eivätkä veroparatiisiyhtiöt tarkista asiakkaidensa taustoja.Yle: Kahdeksan kysymystä ja vastausta Pandoran papereista eli uudesta jättimäisestä tietovuodosta Viitattu 5. lokakuuta 2021 Tiedot ovat peräisin 14:stä yhtiöstä, jotka perustavat asiakkailleen yhtiöitä veroparatiiseihin ja hoitavat näiden yhtiöiden asioita asiakkaittensa puolesta. Vuodettu aineistoa on tutkinut noin 600 toimittajaa 117 eri maasta. Aineistossa mainitaan mm. 130 miljardööriä. Lisäksi aineisto sisältää tietoja mm. yli 300 poliitikon ja virkamiehen yritys- ja kiinteistöomistuksista tai muista yhteyksistä veroparatiiseissa. Venäläisiä on selvästi enemmän väkilukuun suhteutettuna kuin muiden maiden kansalaisia.Kansainvälinen hanke paljastaa uutta tietoa Putinin lähipiirin ja Venäjän ex-ministereiden kätketystä varallisuudesta Yle. 2022. Aineistossa mainittuja poliitikkoja tai virkamiehiä ovat esimerkiksi Tšekin pääministeri Andrej Babiš; Britannian entinen pääministeri Tony Blair ja hänen vaimonsa Cherie Blair; Jordanian kuningas Abdullah II; Kyproksen presidentti Níkos Anastasiádis; entinen Venäjän duuman ylähuoneen jäsen Leonid Lebedev ja Ukrainan presidentti Volodymyr Zelenskyi. Aineistossa esiintyy taide- ja viihdemaailman tähtiä, kuten muusikko Elton John; Nobel-palkittu kirjailija Mario Vargas Llosa; laulaja Shakira; Beatlesin rumpali Ringo Starr; laulaja Julio Iglesias; ja huippumalli Claudia Schiffer. Mainittuja urheilualan merkkihenkilöitä ovat argentiinalainen jalkapalloilija Ángel Di María sekä F1-vaikuttajat Bernie Ecclestone ja Flavio Briatore. Lisäksi mainitaan venäläiset oligarkit Gennadi Timtšenko ja Arkadi Rotenberg. == Lähteet == Luokka:Tietovuodot Luokka:Korruptio Luokka:Järjestäytynyt rikollisuus
Botho Strauß

Botho Strauß (s. 1944 Naumburg, Saksa) on saksalainen kirjailija, dramaturgi ja kriitikko. Hänen ensimmäiset teoksensa olivat näytelmiä. Läpimurtoteos oli 1977 ilmestynyt Omistus (Die Widmung). Vuonna 1984 ilmestynyt Nuori mies (Der junge Mann) on perinteinen kehityskertomus. ==Palkinnot ja tunnustukset== * Georg Büchner -palkinto 1989Strauss, Botho, Kirjasampo, viitattu 5.10.2021 ==Suomennetut teokset== * Omistus (Die Widmung), suom. Risto Lehmusoksa, Helsinki: WSOY 1978 Sarja: Aikamme kertojia ISBN 951-0-08863-3 * Nuori mies (Der junge Mann), suom. Marja Kyrö, Helsinki: Otava 1986 Sarja: Otavan kirjasto: 49 ISBN 951-1-09165-4 * Ei kukaan muu, novelleja (Niemand anderes), suom. Marja Kyrö, Helsinki: Otava 1990 Sarja: Otavan kirjasto: 87 ISBN 951-1-09865-9 Novellit:Ei kukaan muu, Kirjasampo, viitattu 5.10.2021 ** Ainoa ** Ainoa ja toinen ** Atalante ** Bouvard vai Pécuchet? ** Hääkirje ** Jalkapuussa ** Kaksoisrooli ** Kolme absoluuttisuuden muotoa ** Kylmästä ** Kysymys ** Lepakko ja lokki ** Littwang ja Woyte ** Loukkaus ** Luonnos eräästä kohtalosta ** Mies ja tyhjä tuoli ** Monotropia ** Myöhäinen kainous ** Nainen aseman aidalla ** Nainen ja puhelin ** Nainen sängynlaidalla ** Näkemisestä ** Odeion ** Poloinen kerskuri ** Päivä ja yö ** Sisällä ** Toinen ja toinen ** Tyttö ja koristekampa ** Ulos ** Vastakkaisella puolen ** Vierailulla ; Näytelmiä * Suuri ja pieni: kohtauksia (Gross und klein), suom. Erkki Aura, Helsinki: Työväen Näyttämöiden Liitto 1982 * Kolme kertaa näkemiin eli Kolme näytöstä siitä kun tavataan taas (Trilogie des Wiedersehens), suom. Aira Buffa, Helsinki: Työväen Näyttämöiden Liitto 1982 (Näytelmämoniste) * Kalldewey: farssi (Kalldewey), suom. Outi Valle, Helsinki: Työväen Näyttämöiden Liitto 1986 (Näytelmämoniste) * Matkaopas (Die Fremdenführerin), suom. Eeva-Liisa Manner, Helsinki: Työväen Näyttämöiden Liitto 1988 (Näytelmämoniste) * Aika ja huone (Die Zeit und das Zimme), suom. Liisa Urpelainen, Helsinki: Näytelmäkulma 1992 (Näytelmämoniste) ==Lähteet== ==Aiheesta muualla== Luokka:Saksalaiset kirjailijat Luokka:Saksalaiset kriitikot Luokka:Dramaturgit Luokka:Vuonna 1944 syntyneet Luokka:Elävät henkilöt
Olavi Ruikka ja vaimo, noituudesta tuomitut

Olavi (Olli) Ruikka ja hänen vaimonsa, jonka etunimi ei ole tiedossa, mestattiin noitina Iissä vuonna 1564. Ii oli siihen aikaan laaja pitäjä, jonka rajat olivat etelässä Liminka ja pohjoisessa Kemi sekä idässä valtakunnan raja. Ruikka asui nykyisen Simon alueella. Ruikan vaimo on tiettävästi ensimmäinen nainen, joka Suomessa on mestattu noituudesta. Luettelot saattavat kuitenkin olla puutteellisia. Iin kirkkoherran virkaa hoiti vuosina 1563-1581 Laurentius Matinpoika Raumannus, joka oli päättänyt kitkeä noituuden pitäjästä. Uskonpuhdistuksen jälkeen noituuteen, taikauskoon ja kansanuskoon suhtauduttiin kielteisesti, ja niitä pidettiin jo propagandasyistä katolisuuteen kuuluvina oppeina. Heti virkaan päästyään Raumannus haastoi talollinen Olli Ruikan ja hänen vaimonsa talvikäräjille, joka tuomitsi heidät mestattaviksi. Ruikan epäiltiin ansainneen omaisuutensa noitataidoilla, mikä oli Raamatun opetuksia vastaan. Tiedetään myös, että Ruikkaa oli sakotettu varastetun tavaran kätkemisestä v. 1560. Nimenomaan kirkkoherra piti huolen siitä, että päätös pantiin toimeen. Hänellä oli ollut riitoja seurakuntalaisten kanssa, mikä saattoi lisätä hänen kovuuttaan kansanuskoa ja noituutta kohtaan. Ajan tapoihin kuului turvautuminen noitien apuun vaikeissa tilanteissa, ja pohjoisessa usein pyydettiin apua Lapin noidilta. Ruikalla olisi ollut varaa lunastaa itsensä ja vaimonsa vapaaksi, mikä oli yleinen käytäntö, mutta sitä ei hyväksytty. Kyseessä oli myös kirkkoherran arvovalta, varsinkin kun hänen omaisuutensa jäi murto-osaan Ruikan omaisuudesta.Iin seurakunnan historia, 1998, s. 48-49 Iin talvikäräjien sakkoluettelon mukaan Ruikan irtaimistosta perittiin kruunulle kaksi kolmasosaa ja lisäksi tuomarin kolmannes. Kruunulle perittiin 34 luotia hopeaa, 8 taalaria, 210 markkaa ja 1 äyri sekä 6 penninkiä rahaa, 2 härkää, 11 lehmää, nuori sonni, 4 hiehoa,10 lammasta ja lästi viljaa. Yhteensä irtaimiston arvo oli 466 markkaa, joka oli suuri summa siihen aikaan. Muusta tavarasta kuninkaan osuus oli 1 lästi jauhoja, 1 lästi suoloja, 9 leiviskää lihaa, 6 leiviskää hylkeenrasvaa ja 19 leiviskää voita. Koska hänellä oli paljon tavaraa, hän on saattanut toimia myös kauppiaana. Ruikan ja hänen vaimonsa eliminoiminen merkitsi Pohjois- Pohjanmaan mahtinoitien kukistamista ja kirkon arvovallan kasvua. Ruikan mestaaminen lopetti ammattimaisen noituuden Iistä. Taikuutta ja loitsuja esiintyi, mutta niistä papisto ei välittänyt.Iin seurakunnan historia, 1998, s. 30-49 Asiakirjoissa kerrotaan, että Ruikka ja hänen vaimonsa mestattiin, mutta perimätiedon mukaan Ruikka poltettiin roviolla. Molemmat saattavat pitää paikkansa, koska Suomessa on ensin mestattu, mutta sen jälkeen on vielä voitu polttaa ruumis roviolla. Elävältä ei Suomessa poltettu. == Lähteet == * ===Viitteet=== Luokka:Noituus Suomessa Luokka:Ii
Bonchamp-lès-Laval

Bonchamp-lès-Laval on kunta läntisessä Ranskassa Mayennen departementissa Pays de la Loiren alueella. Se sijaitsee noin 6 kilometriä Lavalin kaupungista itään. Kunnan keskustassa oleva Saint-Blaisen kirkko on tyyliltään romaaninen. Kirkon vanhimmat osat ovat 1000-luvulta, mutta suurimmaksi osaksi se on rakennettu 1600-luvulla. Vähän syrjemmällä keskustasta on Cassinen kappelin rauniot. Se on myös 1000-luvulta. Bonchamp-lès-Laval on tunnettu hevosjalostuksesta. Sieltä on lähtöisin useita tunnettuja ravihevosia, kuten vuoden 1992 Prix d’Amérique -voittaja Verdict Gédé. Tiedosto:Bonchamp-lès- Laval - Église Saint-Blaise 05.jpg|Saint-Blaisen kirkko Tiedosto:Bonchamp-lès- Laval (53) Chapelle de la Cassine 02.JPG|Cassinen kappeli ==Lähteet== ==Aiheesta muualla== Luokka:Mayennen kunnat
Markus Vuosjoki

Markus Vuosjoki (s. 17. toukokuuta 1969) on suomalainen pesäpalloilija. Vuosjoki edusti pääsarjaurallaan Kankaanpään Mailaa, Vaasan Mailaa ja Loimaan Palloilijoita. Vuosjoki saavutti urallaan yhden SM-pronssin kaudella 1988. Vuosjoki pelasi urallaan yhden Itä-Länsi-ottelun vuonna 1989. Vuosjoki pelasi urallaan Pesäpallon SM-sarjassa ja Superpesiksessä yhteensä 260 runkosarjan ottelua. Näissä hän löi 13 kunnaria ja 188 tavallista juoksua, toi 103 juoksua ja keräsi 947 kärkilyöntiä. Vuosjoki pelasi urallaan 18 ylemmän loppusarjan ottelua. Näissä hän löi kaksi tavallista juoksua, toi neljä juoksua ja keräsi 43 kärkilyöntiä. Vuosjoki pelasi urallaan kolme alemman loppusarjan ottelua. Näissä hän löi yhden tavallisen juoksun, toi yhden juoksun ja keräsi 20 kärkilyöntiä. https://www.pesis.fi/wp-content/uploads/2021/02/Vuosjoki- Markus.xlsx == Lähteet == Luokka:Suomalaiset pesäpalloilijat Luokka:Vuonna 1969 syntyneet Luokka:Elävät henkilöt